47. § (1) A 42. §-ban - kivéve annak (3) bekezdését - továbbá a 43., a 44. és a 45. §-okban foglalt kedvezményeknek odaítélése, továbbá a 44. § (13) bekezdése értelmében a szolgálat elhalasztása tárgyában első fokon a sorozóbizottság, illetőleg a törvényhatóság területére illetékes katonai hadkiegészítő hatósággal egyetértve a sorozójárásra illetékes főszolgabíró (polgármester) határoz. A határozat ellen a honvédelmi miniszterhez fellebbezésnek van helye.